text: Stafet for Livet Kolding samlede også rekordmange penge ind 
  11 september 2016 kl. 10.46
  For første gang nogen sinde blev der afholdt Stafet for Livet i Kolding - og med stor opbakning. Den foreløbige opgørelse siger 403.000 kroner til kampen mod kræft.
  I Kolding blev der i denne weekend for første gang nogen sinde afholdt Stafet for Livet.
  De foreløbige opgørselser viser, at der også nord for Kongeåen er stor opbakning til arrangementet.
  Der deltog 1098 personer i stafetten, 32 hold og 65 fightere. Fightere er personer, som har været eller er ramt af kræft, og som under arrangementet har gule t-shirts på.
  Det lykkedes Stafet for Livet Kolding at indsamle ialt 403.345 kroner. Det er den foreløbige opgørelse, - tallet kan blive større, når alt er gjort op.
  
  